નગર પ્રાથમિક શિક્ષણ સમિતિના તત્કાલિન જૂનિયર કારકૂન સુરેશ ટહેલ્યાણીને ફરજ માં અનિયમિતતા દાખવવાના આક્ષેપસહ 1997માં નોકરીમાંથી હાંકી કાઢવામાં આવ્યો હતો. આ કર્મચારીએ સમિતિના આ નિર્ણયને કોર્ટમાં પડકાર્યો હતો અને નવેમ્બર 2017માં તેની તરફેણમાં કોર્ટે ચુકાદો આપ્યો હતો. આ કર્મચારીને સાત સાત મહિનાથી પગાર ચૂકવવામાં ન આવતા શુક્રવારે સાંજે ચાર વાગ્યાથી વિરોધ પક્ષના નરેન્દ્ર જયસ્વાલ અને નલિન મહેતાએ શાસનાધિકારી ધર્મેન્દ્રસિંહ ચુડાસમાની ચેમ્બરની બહાર ધરણાં શરૂ કર્યા હતા.